FELDA Bukit Jalor

FELDA Bukit Jalor merupakan salah satu kawasan tanah rancangan di Negeri Sembilan, Malaysia. Ia terletak di bawah FELDA Wilayah Raja Alias. Ia diteroka pada tahun 1963 dan kemasukan peneroka adalah pada tahun 1968. Kawasan FELDA Bukit Jalor terletak dalam daerah Tampin dan terletak dalam kawasan DUN Gemencheh. Pentadbiran kampung diuruskan oleh JKKK FELDA Bukit Jalor.

 Geografi 
Kawasan ini merupakan kawasan tanah berbukit dan terdapat juga kawasan tanah rendah dan kawasan berpaya. Keadaan tanah pamah yang subur menggalakkan peneroka menjalankan aktiviti pertanian seperti tanaman kelapa sawit dan getah. 

 Demografi 
Bandar yang paling hampir ialah bandar Gemencheh dan Gemas iaitu lebih kurang 15 km jaraknya. Kebanyakan penduduk akan ke Gemas atau Gemencheh untuk urusan-urusan utama atau membeli barang-barang, mengisi petrol & sebagainya. Antara kemudahan yang terdapat di bandar-bandar ini adalah seperti bank, pejabat pos, pasaraya dan banyak lagi. Pekan Air Kuning adalah altenatif lain dimana jarak antara Felda Bukit Jalor ke Ayer Kuning adalah 7 km.

 Infrastruktur 
Kampung ini juga turut dilengkapi dengan pelbagai kemudahan seperti balairaya, dewan, pusat internet, perpustakaan desa, sekolah rendah dan menengah, masjid, klinik desa, padang bola sepak, gelanggang futsal, lampu awam, gelanggang badminton, gelanggang takraw dan gelanggang bola tampar.

 Sekolah 
 Sekolah Kebangsaan (Felda) Bukit Jalor
 Sekolah Menengah Kebangsaan Bukit Jalor

Lihat juga
 Senarai Tanah Rancangan Felda
Rujukan

Pautan luar 

Bukit Jalor
Kategori:Tanah rancangan FELDA di Negeri Sembilan
Kategori:Petempatan di Daerah Tampin